open-index/open-wikipedia-markdown huggingface dataset:
দ্য ড্রপ (ভাস্কর্য)

***দ্য ড্রপ***  () হলো ইঙ্গেস ইডি নামে পরিচিত জার্মান ভাস্করদলের নকশা করা একটি বৃষ্টির ফোঁটা সদৃশ্য ইস্পাত ভাস্কর্য, যা ভ্যানকুভার শহরের কেন্দ্রস্থলে কোল হারবার এলাকায় বন ভয়েজ প্লাজায় অবস্থিত।  লম্বা ভাস্কর্যটি স্টাইরোফোম এবং নীল পলিউরেথেন দিয়ে আবৃত। ইঙ্গেস ইডির মতে, ভাস্কর্যটি "প্রকৃতির শক্তির প্রতি শ্রদ্ধা" এবং "আমাদের চারপাশের জলের প্রতি-সম্পর্ক এবং দৃষ্টিভঙ্গি" উপস্থাপন করে। *ভাস্কর্যটি ২০০৯ সালে*  ভ্যানকুভার কনভেনশন সেন্টারের শিল্পকলা প্রকল্পের অংশ হিসাবে নির্মাণ ও স্থাপনের অনুমোদন পেয়েছিল। বর্তমানে এটি বিসি প্যাভিলিয়ন কোম্পানির মালিকানাধীন।

## বর্ণনা এবং ইতিহাস
*সিটি অফ ভ্যানকুভার পাবলিক আর্ট রেজিস্ট্রির* তথ্যানুসারে, *দ্য* *ড্রপ* একটি নীল  লম্বা ভাস্কর্যটি, "একটি মৃদু 'বৃষ্টির ফোঁটা', যেটি কোন তলে পতনের মুহূর্ত" ধারণ করে। ভাস্কর্যটির কেন্দ্রীয় "মেরুদন্ড" ইস্পাত দিয়ে গঠিত এবং স্টাইরোফোম এবং নীল পলিউরেথেন দিয়ে আবৃত। দ্য ড্রপের বহিরাবরণ আকাশের রঙের পরিপূরক এবং বিপরীত তীরে (উত্তর ভ্যানকুভারের) দৃশ্যমান বড় হলুদ সালফারের স্তূপের সাথে বৈপরীত্য তৈরি করে।

ভ্যানকুভার কনভেনশন সেন্টার শিল্পকলা প্রকল্পের অংশ হিসাবে ভাস্কর্যটির  নির্মাণ নকশা ও স্থাপনের জন্য নির্বাচিত হয়েছিল। ইঙ্গেস ইডি নামের চারজন জার্মান ভাস্করের একটি দলের জন্য এটি ছিল উত্তর আমেরিকায় বানানো প্রথম ভাস্কর্য। ভাস্কর্যটি ২০০৯ সালে বন ভয়েজ প্লাজায় (ভ্যানকুভার কনভেনশন সেন্টার সংলগ্ন) বারার্ড স্ট্রিটের শেষে, ভ্যানকুভারের ডাউনটাউনের কোল হারবার পাড়ায় জলের ধারে স্থাপন করা হয়েছিল।  ২০১০ সালের শীতকালীন অলিম্পিকের সময় টেলিভিশন ক্যামেরার দৃশ্যে বাধা দেওয়ার জন্য *দ্য ড্রপ*কে সাময়িকভাবে সরানো হয়েছিল।

## অভ্যর্থনা
*[[ভ্যানকুভার অবজার্ভার]]* ভাস্কর্যটিকে "ভ্যানকুভারের উপশিষ্ট বস্তু" হিসাবে উল্লেখ করেছে। প্রকাশনার বর্ণনা অনুসারে, *দ্য ড্রপের*  সাথে "দর্শকের কৌতুকপূর্ণ সম্পর্ক" রয়েছে এবং ভ্যানকুভারের বাসিন্দাদের জন্য এটি " বিশাল গোপন রসিকতা"। এটি শহরের উচ্চ বৃষ্টিপাতের পরিমাণকে নির্দেশ করে। বৃষ্টিপাতের পরিমাণের হিসেবে অ্যাবটসফোর্ড এবং হ্যালিফ্যাক্সের পরে ভ্যানকুভার হলো কানাডার তৃতীয় বড় শহর, যেখানে প্রতি বছর ১৬২-এরও বেশিদিন বৃষ্টি পরে।

## তথ্যসূত্র

## বহিঃসংযোগ
* ভ্যানকুভার কনভেনশন সেন্টার শিল্পকলা প্রকল্প 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:কোল হারবার
বিষয়শ্রেণী:কানাডার ইস্পাত ভাস্কর্য
বিষয়শ্রেণী:২০০৯-এর ভাস্কর্য
বিষয়শ্রেণী:জার্মান ভাস্করদের কাজ
বিষয়শ্রেণী:ভ্যানকুভারের পর্যটন আকর্ষণ
বিষয়শ্রেণী:ভ্যানকুভারের বহিরাঙ্গন ভাস্কর্য
আয়রন হর্স (ছকের খেলা)

**'আয়রন হর্স**' (, অর্থ: লোহার ঘোড়া) ইকারাস গেমস কর্তৃক ১৯৮৩ সালে প্রকাশিত একটি ছকের খেলা। এটি মার্কিন যুক্তরাষ্ট্রের বিস্তীর্ণ রেলপথ যোগাযোগ বিস্তারের ঐতিহাসিক সময় কেন্দ্রিক খেলা।

## বৈশিষ্ট্য
*আয়রন হর্স* হলো মার্কিন যুক্তরাষ্ট্রের রেলপথ নেটওয়ার্কের মাধ্যমে দেশটিকে উত্তর আমেরিকায় বিস্তৃত একটি পরিবহন ব্যবস্থায় বিভক্ত করার অবদান সংক্রান্ত ঐতিহাসিক যুগ নিয়ে প্রণীত ছকের খেলা।

## অভ্যর্থনা
পর্যালোচক ক্রিড ল্যাম্বার্ড বৈজ্ঞানিক কল্পকাহিনি ও ছকের খেলা সংক্রান্ত সাময়িকী *[[স্পেস গেমার]]-*এর ৬৯ নং সংখ্যায় *আয়রন হর্স* পর্যালোচনা করেছেন  ল্যামবার্ড মন্তব্য করেছেন যে "আমি গেমটি সুপারিশ করি, তবে আমাদের মধ্যে যারা আরও চ্যালেঞ্জিং রেলপথ সিমুলেশন পছন্দ করেন তাদের *[[রেল ব্যারন]]* বা *[[এম্পায়ার বিল্ডার]]* (বা এইচও লেআউট)- নিয়ে পরে থাকা উচিত। কেউ যদি ভালোভাবে হাত না ধুয়ে এবং শুকিয়ে খেলতে আসে তাকে বেঁধে একটি দ্রুতগামী মালবাহী ট্রেনের সামনে ট্র্যাকে ছেড়ে দেওয়া উচিত।"

## তথ্যসূত্র

বিষয়শ্রেণী:১৯৮৩-এ প্রবর্তিত ছকের খেলা
সেলেনিয়াম ডাইব্রোমাইড

**সেলেনিয়াম ডাইব্রোমাইড** একটি অজৈব যৌগ যার রাসায়নিক সংকেত SeBr2 । এই যৌগটি একটি সেলেনিয়াম এবং দুটি ব্রোমিন পরমাণু দিয়ে তৈরি। 

## ধর্ম
এটি একটি অস্থায়ী যৌগ। যৌগটির কোন কঠিন রূপ আবিষ্কৃত হয়নি। তবে এটি সেলেনিয়াম টেট্রাব্রোমাইডের উপরে বাষ্পের ভারসাম্যের একটি উপাদান  হিসাবে পাওয়া যায়। এছাড়া অজলীয়  দ্রবণেও সেলেনিয়াম ডাইব্রোমাইডের অস্তিত্ব দেখা যায়। অ্যাসিটোনিট্রিল দ্রবণে সেলেনিয়ামের  সাথে সেলেনিয়াম টেট্রাব্রোমাইড বিক্রিয়া করে একটি ভারসাম্য মিশ্রণ তৈরি হয় তাতে সেলেনিয়াম ডাইব্রোমাইড (SeBr2), ডাইসেলেনিয়াম ডাইব্রোমাইড (Se2Br2) এবং ব্রোমিন থাকে। 

## গঠন
সেলেনিয়াম ডাইব্রোমাইড এই সমযোজী যৌগ। এই যৌগটির গ্যাস পর্যায়ে একটি বাঁকানো আণবিক জ্যামিতিক গঠন রয়েছে।

## তথ্যসূত্র

বিষয়শ্রেণী:ব্রোমাইড
বিষয়শ্রেণী:সেলেনিয়াম যৌগ
বিষয়শ্রেণী:সেলেনিয়াম হ্যালাইড
বিষয়শ্রেণী:অধাতব হ্যালাইড
মোস্তফা পাশা মসজিদ

**মোস্তফা পাশা মসজিদ** (; ; ) হলো একটি অটোমান-যুগের মসজিদ যেটি পুরাতন বাজার স্কপিয়ে, উত্তর মেসিডোনিয়া-তে অবস্থিত।

## ইতিহাস
কাঠামোটি পুরানো বাজারের উপরে একটি মালভূমিতে দাঁড়িয়ে আছে, এটি ১৪৯২ সালে কোবান মুস্তফা পাশা নির্মাণ করেছিলেন, যিনি পরে সুলতান সেলিম প্রথম (১৫১২-১৫২০) এর দরবারে ভিজিয়ার হয়েছিলেন।. মসজিদটি তার আসল অবস্থার মতো অনেকাংশে অক্ষত রয়েছে এবং বছরের পর বছর ধরে এতে কোনো সংযোজন/সংস্কার করা হয়নি। মোস্তফা পাশার কন্যা উমির মৃতদেহ মসজিদের পাশে তুরবে কবর দেওয়া হয়। মসজিদে রয়েছে গোলাপের বাগান।

তুর্কি সরকারের অর্থায়নে মসজিদটির একটি পাঁচ বছরের সংস্কার কাজ শুরু হয় এবং তা  আগস্ট ২০১১ সালে সম্পন্ন হয়.

## চিত্রশালা

File:Skopje - Mustapha Pascha Moschee.jpg|মোস্তফা পাশা মসজিদের ছবি
File:Die große Mosche in Üsküp - Albert Reich.JPG
File:Interior of Mustafa Pasa Mosque - Old Town (Carsija) - Skopje - Macedonia - 01.jpg|মোস্তফা পাশা মসজিদের  অভ্যন্তরীণ ছবি
File:MUSTAFA PASHA`s MOSQUE - detail of the wooden door of the entrance.jpg
File:Door detail from Mustafa Pasha´s Mosque 3.JPG
File:Mustafa Pasa Dzamija (21).jpg
File:Grave tomb in the backyard of Mustafa Pasha`s Mosque.JPG|মোস্তফা পাশা মসজিদের পশ্চাতে মসজিদটির প্রতিষ্ঠাতা মোস্তফা পাশার সমাধির ছবি

## তথ্যসূত্র

## বহিঃসংযোগ

বিষয়শ্রেণী:উত্তর মেসিডোনিয়ার উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
নেপাল আন্তর্জাতিক চলচ্চিত্র উৎসব

**নেপাল ইন্টারন্যাশনাল ফিল্ম ফেস্টিভ্যাল** (এনআইএফএফ) নেপালের একটি বার্ষিক চলচ্চিত্র উৎসব।  উৎসবটি ২০১৮ সালে শুরু হয়েছিল  নেপাল আন্তর্জাতিক চলচ্চিত্র উৎসব। (এনআইএফএফ) নেপালের একটি বার্ষিক চলচ্চিত্র উৎসব। উৎসবটি ২০১৮ সালে শুরু হয়েছিল। সবচেয়ে সাম্প্রতিক পুনরাবৃত্তিটি ১৬ মার্চ ২০২৩ থেকে ২০ মার্চ ২০২৩ এর মধ্যে অনুষ্ঠিত হয়েছিল, এটি ছিল (এনআইএফএফ) এর ৬ তম পুনরাবৃত্তি।   নেপালের চলচ্চিত্র উৎসব প্রতিবছর পালন করে , অল নেপাল সিনেওয়ার্কারস অ্যাসোসিয়েশন  উৎসব আয়োজন করেছে।

## পুরস্কার

## তথ্যসূত্র

বিষয়শ্রেণী:নেপালের চলচ্চিত্র উৎসব
বিষয়শ্রেণী:২০১৮-এ নেপালে প্রতিষ্ঠিত
ডিজিটাল অরকা

***ডিজিটাল অরকা*** () কানাডার ব্রিটিশ কলাম্বিয়ার ভ্যানকুভার কনভেনশন সেন্টারের পাশে জ্যাক পুল প্লাজায় অবস্থিয় একটি ঘাতক তিমির ভাস্কর্য। ভাস্কর ডগলাস কুপল্যান্ড নির্মিত ভাস্কর্যটি ২০০৯ সালে স্থাপিত হয়েছে। মরিচাবিহীন ইস্পাতের কাঠামোতে চুর্ণের প্রলেপ দেওয়া অ্যালুমিনিয়াম ভাস্কর্যটি বর্তমানে বিসি প্যাভিলিয়ন কোম্পানির মালিকানাধীন।

## ইতিহাস
ভ্যানকুভার শহর কর্তৃপক্ষ ২০০৯ সালে ভাস্কর্যটির নকশা, নির্মাণ ও স্থাপনের অনুমোদন দেয়। একই বছর এটি ভ্যানকুভার কনভেনশন সেন্টারের উত্তর-পশ্চিম প্রান্তে স্থাপন করা হয়। এটি ভাস্কর কুপল্যান্ডের নিজ শহরের জন্য নির্মিত জনসাধারণের জন্য উন্মুক্ত প্রথম ভাস্কর্য। ২০২২ সালে, একটি পরিবেশবাদী দল ব্রিটিশ কলাম্বিয়ার পুরানো-বর্ধিত বনগুলি কর্তনের প্রতিবাদে *ডিজিটাল অরকা*  সহ ভ্যানকুভারের বিভিন্ন উল্লেখযোগ্য স্থাপনাগুলিতে স্প্রে দিয়ে রঙ ছিটিয়ে দেয়।

## বর্ণনা
ভাস্কর্যটি কানাডার ভ্যানকুভারের জ্যাক পুল প্লাজায় অবস্থিত। ভাস্কর্যটি কালো এবং সাদা ঘনক দ্বারা তৈরি একটি ঘাতক তিমিকে চিত্রিত করে, ঘনকগুলির মাধ্যমে ভাস্কর্যটিতে দৃশ্যমান বিশেষ আবহ তৈরি করে যেন এটি একটি পিক্সেল দিয়ে সাজানো ডিজিটাল চিত্র। ভাস্কর্যটিতে মরিচাবিহীন ইসপাতের আর্মেচার এবং অ্যালুমিনিয়াম চুর্ণের আবরণ রয়েছে।

## অভ্যর্থনা
স্থাপত্য বিষয়ক সাময়িকী *আর্কিটেকচারাল ডিজাইন* এটিকে "একইসাথে সুন্দর এবং উদ্ভট" হিসাবে বর্ণনা করেছিল। *[[ভোগ (ম্যাগাজিন)|ভোগে]]* সাময়িকিতে জন অর্টভেড বলেছেন যে মূর্তিটি ঘাতক তিমিকে "আধুনিকীকরণ এবং ডিজিটাল যুগের সাথে লড়াই করে" কম ভীতিকর করে তোলে। এবোটসফোর্ড শহরের রবিন স্যাথার প্রায় ৫০০০ লেগো ঘনক দিকে *ডিজিটাল অরকা*র একটি অবিকল অনুকৃতি তৈরি করেছিলেন।

## তথ্যসূত্র

## বহিঃসংযোগ
* 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:কোল হারবার
বিষয়শ্রেণী:কানাডার প্রাণী ভাস্কর্য
বিষয়শ্রেণী:কানাডার অ্যালুমিনিয়াম ভাস্কর্য
বিষয়শ্রেণী:২০০৯-এর ভাস্কর্য
বিষয়শ্রেণী:মরিচাবিহীন ইস্পাতের ভাস্কর্য
বিষয়শ্রেণী:ভ্যানকুভারের পর্যটন আকর্ষণ
বিষয়শ্রেণী:তিমির ভাস্কর্য
বিষয়শ্রেণী:কানাডিয় ভাস্করদের কাজ
বিষয়শ্রেণী:ভ্যানকুভারের বহিরাঙ্গন ভাস্কর্য
মেবেল ভার্নন

**মেবেল ভার্নন** (১৯ সেপ্টেম্বর, ১৮৮৩ - ২ সেপ্টেম্বর, ১৯৭৫) ছিলেন একজন মার্কিন নারীবাদী, শান্তির কর্মী এবং মার্কিন যুক্তরাষ্ট্রে নারী ভোটাধিকার আন্দোলনের জাতীয় নেত্রী। তিনি একজন কোয়কার ছিলেন এবং জাতীয় আমেরিকান নারী ভোটাধিকার সমিতির সদস্য ছিলেন। ভার্নন ব্রিটেনের নারী ভোটাধিকার সংগঠন নারী সমাজ ও রাজনৈতিক ইউনিয়নের পদ্ধতি দেখে অনুপ্রাণিত হন।

## প্রাথমিক জীবন ও শিক্ষা
মেবেল ভার্নন ১৮৮৩ সালের ১৯ সেপ্টেম্বর ডেলাওয়ারের উইলমিংটনে জন্মগ্রহণ করেন। তার পিতা জর্জ ওয়াশিংটন ভার্নন ছিলেন উইলমিংটন ডেইলির সম্পাদক ও প্রকাশক। মেবেল ১৯০১ সালে উইলমিংটন ফ্রেন্ডস স্কুল থেকে স্নাতক হন এবং ১৯০৬ সালে স্বর্ণপদক সহ স্ভারথমোর কলেজে স্নাতক হন। স্নাতক হওয়ার পর তিনি পেনসিলভানিয়ার ওয়েন শহরের রডনোর হাই স্কুলে ল্যাটিন ও জার্মান ভাষার শিক্ষক হিসেবে যোগদান করেন।

## নারী ভোটাধিকারের জন্য সংগঠিত
১৯১২ সালে, ভার্নন NAWSA-এর বার্ষিক সম্মেলনে usher হিসেবে কাজ করেন। তিনিই ছিলেন অ্যালিস পলের প্রথম বেতনভুক্ত সংগঠক। ভার্নন, পল এবং লুসি বার্নস মিলে ১৯১৩ সালের মার্চে ওয়াশিংটন ডিসিতে উইলসন প্রশাসনের উদ্বোধনের সাথে মিল রেখে অনুষ্ঠিত নারী ভোটাধিকার মিছিলের আয়োজন করেন। ১৯১৩ সালের গ্রীষ্মে, ভার্নন এবং এডিথ মার্সডেন নিউইয়র্কের লং আইল্যান্ডে ভোটাধিকারের জন্য প্রচারণা চালান।

১৯১৪ সালে, ভার্নন কংগ্রেসুয়াল ইউনিয়নের জন্য কাজ করেন। তিনি দক্ষিণ-পশ্চিম মার্কিন যুক্তরাষ্ট্রে ভ্রমণ করেন এবং ক্যালিফোর্নিয়া হয়ে নেভাডায় পৌঁছান। তিনি একজন দক্ষ তহবিল সংগ্রহকারী ছিলেন এবং তিনি নেভাডায় অ্যান মার্টিনকে সহায়তা করেন, অ্যান মার্টিন NAWSA-এর হয়ে একটি গণভোট অভিযানে কাজ করছিলেন।

## পরবর্তী জীবন
১৯৩০ সালে, ভার্নন নারী আন্দোলন থেকে সরে এসে আন্তর্জাতিক সম্পর্ক ও শান্তির দিকে মনোনিবেশ করেন। তিনি ল্যাটিন আমেরিকার অধিকার এবং হ্রাস অস্ত্রের সমর্থক ছিলেন। ১৯৩০ সালে তিনি নারী আন্তর্জাতিক শান্তি ও স্বাধীনতা সংস্থার (WILPF) সদস্য হন। ১৯৪০-এর দশকে তিনি ইন্টার-আমেরিকান শান্তি ও সহযোগিতার জন্য জনগণের ম্যান্ডেট কমিটির পরিচালক ছিলেন। তিনি জাতিসংঘের প্রতিষ্ঠায় অংশগ্রহণকারী আন্তঃআমেরিকান প্রতিনিধিদলের সদস্য ছিলেন।

১৯৫১ সাল থেকে, ভার্নন তার সঙ্গী কনসুয়েলো রেয়েস-ক্যালদেরোনের সাথে ওয়াশিংটন ডিসিতে বসবাস করতেন। রেয়েস-ক্যালদেরোন ভার্ননের স্মৃতিকথা "স্পিকার ফর সাফ্রেজ অ্যান্ড পিটিশনার ফর পিস"-এর একজন অবদানকারী ছিলেন। অন্যান্য অবদানকারীরা হলেন হ্যাজেল হাঙ্কিনস-হ্যালিনান, ফার্ন এস. ইংগারসোল এবং রেবেকা আওয়ারউইচ রেয়ার।

ভার্নন ১৯৭৫ সালের ২ সেপ্টেম্বর মারা যান।

## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:মার্কিন নারীবাদী
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
রসুল বিজয় (শেখ চাঁদের কাব্য)

**রসুল বিজয়** মধ্যযুগীয় বাংলা সাহিত্যের উল্লেখযোগ্য কবি শেখ চাঁদের একটি কাব্যগ্রন্থ। এ কাব্যটি কবির পীর শাহদৌলার আদেশে লেখা হয়েছে। বইটিতে ইসলামের শেষ নবী মুহাম্মাদের জীবনী সংক্রান্ত বই, তবে বইটিতে মারফত সম্বন্ধীয় আলোচনা আধিক্য পেয়েছে। বইটিতে কবি শেখ চাঁদ তার গুরু পীর শাহদৌলার নানা জটিল তত্ত্বমূলক প্রশ্ন করেছেন, এবং তার পীর এসব প্রশ্নের উত্তর দিয়েছেন, এভাবেই কাব্যটি রচনা হয়েছে। সেই হিসাবে কাব্যটি একটি প্রশ্নোত্তর কাব্য বলা যায়।

বইটি কালের পরিক্রমায় হারিয়ে যায়, তবে কিয়ামত নামা একটি বইয়ে রসুল বিজয় বই সম্পর্কে জানা যায়, এবং বইয়ের বিষয়বস্তু সম্পর্কে ধারণা পাওয়া যায়। এই গ্রন্থটি কবি শাহদৌলার চিন্তা-চেতনা ও কর্মের সাথে যথেষ্ট মিল রয়েছে। বইটি বাংলা গদ্য সাহিত্যের একটি প্রাচীনতম কাব্য হিসাবে বিবেচনা করা হয়। হিসাবে খ্যাতি লাভ করেছে।

## আরো দেখুন

* শেখ চাঁদ
* রসুল বিজয় (জৈনুদ্দিনের কাব্য)

## তথ্যসূত্র

বিষয়শ্রেণী:১৫ শতকের ভারতীয় গ্রন্থ
বিষয়শ্রেণী:১৫ শতকের ইসলামি সাহিত্য
বিষয়শ্রেণী:বাংলা ভাষায় মুহাম্মাদের জীবনীগ্রন্থ
বিষয়শ্রেণী:মধ্যযুগের ইসলামের সংস্কৃতি
বিষয়শ্রেণী:সত্তাতত্ত্ব
বিষয়শ্রেণী:ইসলামি সাহিত্য
বিষয়শ্রেণী:মুহাম্মাদ সম্পর্কিত কাব্যগ্রন্থ
কৃষ্ণলীলা তরঙ্গিনী

**কৃষ্ণলীলা তরঙ্গিনী** হল একটি তরঙ্গিনী বা নারায়ণ তীর্থ কর্তৃক রচিত সংস্কৃত অপেরা। গানগুলো শুদ্ধ সংস্কৃত ও স্পষ্ট ভাষায় এবং কাব্যিক গুণে সমৃদ্ধ।

তরঙ্গিনী নৃত্যনাট্যের জন্য অত্যন্ত উপযোগী অপেরা এবং গত দুই শতাব্দীতে ভারতীয় শাস্ত্রীয় নৃত্যশিল্পীরা এটিকে খুব ভালোভাবে ব্যবহার করেছেন। তরঙ্গিনী ১২টি তরঙ্গম্ নিয়ে গঠিত এবং এতে ১৫৩টি গান, ৩০২টি শ্লোকম্ এবং ৩১টি চুর্ণিকা রয়েছে। তীর্থ বেদব্যাসের ভাগবত অনুসরণ করেন এবং দশম স্কন্দমে মনোনিবেশ করেন।
## রচনা সম্পাদনা
রচনাটি হিন্দু দেবতা ভগবান কৃষ্ণের জীবনের উপর লেখা। এটি কৃষ্ণের জন্ম, শৈশব কৌতুক থেকে শুরু করে এবং রুক্মিণীর সাথে তার বিবাহের সাথে শেষ হওয়া জীবনের গল্প নিয়ে কাজ করে। নারায়ণ তীর্থ বিভিন্ন সাহিত্য ও বাদ্যযন্ত্র ব্যবহার করেন যেমন গান, গদ্য উত্তরণ, স্লোক (পদ্যে প্রশংসা), দ্বীপদী ইত্যাদি। গানের কথাগুলো সহজ হলেও সুন্দর এবং কার্যকরী। জয়দেবের অষ্টপদগুলিকে অনুপ্রেরণা বলা হয়। তরঙ্গম্ হল কুচিপুড়ি নৃত্যের জনপ্রিয় অংশ, যেখানে নর্তকরা জটিল ছন্দ বজায় রেখে পিতলের থালায় নাচেন।

কিংবদন্তি আছে যে এই রচনাটি রচনা করার অনুপ্রেরণা ঘটেছিল যখন তিনি নাডুকাবেরী তীরে ছিলেন। তিনি একটি গুরুতর পেটের রোগে ভুগছিলেন এবং প্রার্থনা করেছিলেন যে তাকে তিরুপতিতে ফিরে যাওয়ার শক্তি দেওয়া হোক, যেখানে এটি সব শুরু হয়েছিল। ঐশ্বরিক কণ্ঠ তাকে শূকরের (বরাহ) অনুসরণ করতে বলেছিল যেখানে এটি তাকে নিয়ে যায়। বরাহ তাকে ভূপতিরাজপুরমে নিয়ে যায়, যা পরে 'বরহুর' নামে পরিচিত হয়। গ্রামের মানুষ জানত একজন মহাপুরুষ আসছেন। তাদের সাহায্যে, তিনি শ্রী লক্ষ্মী নারায়ণ এবং ভগবান বেঙ্কটেশ্বরের জন্য মন্দিরটি পুনর্নির্মাণ করেন এবং কাবেরী নদীর উপনদী 'কুদমুরুত্তি' নদীর তীরে বসতি স্থাপন করেন।

নারায়ণ তীর্থর ট্রাস্টের আরাধনা সভা প্রতি বছর তরঙ্গিনীর সম্মানে অনুষ্ঠিত হয়।

## তথ্যসূত্র

বিষয়শ্রেণী:কর্নাটকী সঙ্গীত
বিষয়শ্রেণী:ভারতীয় শাস্ত্রীয় সঙ্গীত
শেখ চাঁদ

**শেখ চাঁদ**  বা **শেখ চান্দ** ( ১৬৫০-১৭২৫) মধ্যযুগীয় বাংলা সাহিত্যের একজন উল্লেখযোগ্য কবি ও অনুবাদক। তিনি বর্তমান কুমিল্লা অঞ্চলে ১৬৫০ সালে জন্মগ্রহণ করেন। তিনি রসুল বিজয় নামক কাব্যগ্রন্থ লিখে প্রচুর জনপ্রিয় হয়েছিলেন। এছাড়াও তিনি তালিবনামা, হরগৌরী সম্বাদ নামে আরো দুটি কাব্যগ্রন্থ রচনা করেছিলেন। কবির পিতার নাম ফাতেহ মুহাম্মদ, তিনি নওয়াব আলী নামক একজন পণ্ডিতের নিকট শিক্ষা গ্রহন এবং শাহ দৌলাহ নামক একজন পীরের নিকট বাইয়াত গ্রহন করেছিলেন।

## লেখনী অবদান
শেখ চাঁদের লিখিত রসুল বিজয় ইসলামের শেষ নবী মুহাম্মাদের জীবনীকেন্দ্রিক সুবিশাল কাব্যগ্রন্থ। লেখক বিখ্যাত ফার্সি গ্রন্থ কাসাসুল আম্বিয়া অনুকরণে রচনা করলেও তিনি নিজেও কাব্য রচনায় প্রতিভা দেখিয়েছেন। তিনি তার অনুবাদ কর্মের মধ্যেও স্বকীয় বৈশিষ্টের প্রকাশ ঘটিয়েছেন। তিনি কাব্য চর্চার সময় বাঙালি জাতি স্বত্বার বিষয়টি বিবেচনা করে অনুবাদ সম্পন্ন করেছেন। তিনি সহজ ও সাবলীল ভাষায় কাব্য রচনা করেছিলেন, তার লেখার মধ্যে কবিত্ব ও ব্যক্তিগত পান্ডিত্যের সংমিশ্রন পাওয়া যায়। তার লেখার মধ্যে বহু স্থানে কথ্য ভাষার প্রয়োগ রয়েছে।

## উত্তরাধিকার
শেখ চান্দ ৭৫ বছর বয়সে ১৭২৫ সালে ইন্তেকাল করেন।  লালমাই রেল স্টেশনের আট মাইল দক্ষিণ-পশ্চিমে বাকসার নামক স্থানে কবির সমাধি পাওয়া যায়। বর্তমানকালে কুমিল্লা ও তার আশে পাশের অঞ্চলে তার কাব্যগ্রন্থের শতাধিক কপি পাওয়া গিয়েছে। ১৯৯৩ সালে খোন্দকার মুজাম্মিল নামক একজন গবেষক তার জীবনীর উপর গবেষণা করে বাংলা একাডেমী থেকে ১৯১ পৃষ্ঠার একটি বই প্রকাশ করেছেন।

## বই উদ্ধৃতি
*  ।

## তথ্যসূত্র

বিষয়শ্রেণী:১৬৫০-এ জন্ম
বিষয়শ্রেণী:১৭২৫-এ মৃত্যু
বিষয়শ্রেণী:মধ্যযুগের কবি
বিষয়শ্রেণী:মধ্যযুগীয় অনুবাদক
বিষয়শ্রেণী:১৭শ শতাব্দীর কবি
বিষয়শ্রেণী:মুহাম্মাদের জীবনীগ্রন্থ লেখক
বিষয়শ্রেণী:১৭শ শতাব্দীর অনুবাদক
হৈসল স্থাপত্য

[350px|থাম্ব|ডান|[সোমনাথপুরা|সোমনাথপুরার একটি হৈসল মন্দির]]
**হৈসল স্থাপত্য** হল হিন্দু মন্দির স্থাপত্যের নির্মাণশৈলী, যা হৈসল সাম্রাজ্যের শাসনের অধীনে ১১তম ও ১৪তম শতাব্দীর মধ্যে বিকশিত হয়েছিল, যে অঞ্চলটি আজ ভারতীয় রাজ্য কর্ণাটক নামে পরিচিত। হৈসল প্রভাব ১১তম শতাব্দীতে তার শীর্ষে ছিল, যখন এটি দক্ষিণ দাক্ষিণাত্যের মালভূমি অঞ্চলে আধিপত্য বিস্তার করেছিল। এই যুগে নির্মিত বড় ও ছোট মন্দিরগুলি হোয়সালা স্থাপত্য শৈলীর উদাহরণ হিসাবে রয়ে গেছে, যার মধ্যে রয়েছে বেলুরুরের চেন্নকেশব মন্দির, হৈলেবিডুর হৈসলেশ্বর মন্দির ও সোমনাথপুরার কেশব মন্দির। হৈসল কারুশিল্পের অন্যান্য উদাহরণ হল বেলাবাডি, অমৃতপুরা, হোসহোলালু, মোসৈল, আরাসিকেরে, বাসরলু, কিক্কেরি এবং নুগ্‌গেহল্লির মন্দির। হৈসল স্থাপত্য শৈলীর অধ্যয়ন একটি নগণ্য ইন্দো-আর্য প্রভাব প্রকাশ করে, যেখানে দক্ষিণ ভারতীয় শৈলীর প্রভাব আরও বেশি স্বতন্ত্র।

১২তম শতাব্দীর মাঝামাঝি সময়ে, হৈসল স্বাধীনতার আগে নির্মিত মন্দিরগুলি উল্লেখযোগ্য পশ্চিম চালুক্য প্রভাব প্রতিফলিত করে, যখন পরবর্তী সময়ের মন্দিরগুলি পশ্চিম চালুক্য স্থাপত্যের উল্লেখযোগ্য কিছু বৈশিষ্ট্য বজায় রাখে তবে তাতে অতিরিক্ত উদ্ভাবনী সজ্জা ও অলঙ্করণ রয়েছে, যা হৈসল কারিগরদের জন্য অনন্য বৈশিষ্ট্য। বর্তমান কর্ণাটক রাজ্যে প্রায় তিন শতাধিক মন্দির টিকে আছে বলে জানা যায় এবং আরও অনেকগুলি শিলালিপিতে উল্লেখ করা হয়েছে, যদিও মাত্র সত্তরটি নথিভুক্ত করা হয়েছে। সবচেয়ে বেশি স্থাপত্যের উপস্থিতি হৈসল রাজাদের আদি নিবাস মালনাদ (পার্বত্য) জেলায় পরিলক্ষিত হয়।

## তথ্যসূত্র

বিষয়শ্রেণী:ভারতীয় স্থাপত্য শৈলী
বিষয়শ্রেণী:হৈসল সাম্রাজ্য
বিষয়শ্রেণী:ভারতীয় স্থাপত্য ইতিহাস
বিষয়শ্রেণী:কর্ণাটকের স্থাপত্য
বিষয়শ্রেণী:হিন্দু মন্দির স্থাপত্য
অনুরাধা মেহতা

**অনুরাধা মেহতা** একজন ভারতীয় মডেল ও অভিনেত্রী। তেলুগু চলচ্চিত্রের মাধ্যমে তিনি তার অভিনয় জীবন আরম্ভ করেন । পাশাপাশি তিনি ওড়িয়া ও কন্নড় চলচ্চিত্রেও অভিনয় করেছেন ।

## কর্মজীবন
অনু মেহতা তেলুগু মুভি *[[আর্য]]* দিয়ে আত্মপ্রকাশ করেন, যার মাধ্যমে তিনি তার অভিনয়ের জন্য জনপ্রিয়তা এবং প্রশংসা অর্জন করেন । 

*আর্য*-এর সাফল্যের পর, তিনি ২০০৫ সালে ই. ভি. ভি. সত্যনারায়ণ এর রোমান্সধর্মী তেলুগু সিনেমায় অভিনয় করেন। এতে তিনি আরিয়ান রাজেশ, আল্লারি নরেশ, রমা প্রভা, এবং সুমন এর সাথে অভিনয় করেছিলেন।. জুলাই ২০০৫ সালে, সত্যনারায়ণের পুত্র রাজেশ এবং নরেশকে অন্তর্ভুক্ত করার সাথে, চলচ্চিত্রটি প্রায় প্রস্তুত বলে জানা যায় ।

তিনি ২০০৬ সালে কন্নড় অ্যাকশন ফিল্ম, *অজয়* দিয়ে তার কন্নড় সিনেমা জগতে আত্মপ্রকাশ করেন। এ ছবিতে তিনি জনপ্রিয় নায়ক পুনীত রাজকুমার এর বিপরীতে জুটি বেঁধেছিলেন।. ছবিটি তেলুগু মুভি *ওক্কাদু* এর রিমেক।
 ২০০৮ সালের কন্নড় ছবি *হঙ্গানাসু* ছিল তার ক্যারিয়ারের শেষ ছবি।.

## চলচ্চিত্র তালিকা

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ
* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
টরন্টো ফুটবল ক্লাব

**টরন্টো ফুটবল ক্লাব** (; সাধারণত **টরন্টো এফসি** এবং সংক্ষেপে **টরন্টো** নামে পরিচিত) হচ্ছে টরন্টো ভিত্তিক একটি কানাডীয় পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০০৫ সালের ২৭শে অক্টোবর তারিখে প্রতিষ্ঠিত হয়েছে। ৩০,০০০ ধারণক্ষমতাবিশিষ্ট বিএমও ফিল্ডে *দ্য রেডস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কানাডীয় সাবেক ফুটবল খেলোয়াড় টেরি ডানফিল্ড এবং সভাপতির দায়িত্ব পালন করছেন বিল ম্যানিং। বর্তমানে মার্কিন মধ্যমাঠের খেলোয়াড় মাইকেল শিহান ব্র্যাডলি এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, টরন্টো এপর্যন্ত ১০টি শিরোপা জয়লাভ করেছে; যার মধ্যে একটি এমএলএস কাপ, একটি সাপোর্টার্স শিল্ড এবং আটটি কানাডীয় চ্যাম্পিয়নশিপ শিরোপা রয়েছে।  জনাথন অসোরিও, জাস্টিন মরো, মার্ক দেলগাদো, সেবাস্তিয়ান জোবিনচো এবং জোজি অ্যাল্টিডোরের মতো খেলোয়াড়গণ টরন্টোর জার্সি গায়ে মাঠ কাঁপিয়েছেন।

## ইতিহাস
২০০৭ মৌসুমে টরন্টো প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০০৭ সালের সালের ৮ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে মো জনস্টনের অধীনে টরন্টো শিভাসের বিরুদ্ধে ২–০ গোলের ব্যবধানে জয়লাভ করেছিল। ২০০৭ মেজর লিগ সকারে টরন্টো ৬টি জয় এবং ১৭টি ড্রয়ে সর্বমোট ২৫ পয়েন্ট অর্জন করে সামগ্রিক পয়েন্ট তালিকায় ১৩তম স্থান অর্জন করেছিল।

## তথ্যসূত্র

## বহিঃসংযোগ

*  
* মেজর লিগ সকারে টরন্টো ফুটবল ক্লাব 

বিষয়শ্রেণী:টরন্টো ফুটবল ক্লাব
বিষয়শ্রেণী:২০০৫-এ প্রতিষ্ঠিত ফুটবল ক্লাব
বিষয়শ্রেণী:২০০৫-এ কানাডায় প্রতিষ্ঠিত
বিষয়শ্রেণী:কানাডার ফুটবল ক্লাব
বিষয়শ্রেণী:মেজর লিগ সকারের ক্লাব
পাটোয়ারী (দ্ব্যর্থতা নিরসন)

কখনও কখনও বংশগতভাবে পাটোয়ারী পারিবারিক নাম হিসেবে ব্যবহৃত হয়। এটি উল্লেখ করতে পারে:

## মানুষ
* শাহেদ আলী পাটোয়ারী (১৮৯৯-১৯৫৮), উকিল ও বিধায়ক
* আব্দুল করিম পাটওয়ারী (১৯২৫-২০০০), গণপরিষদের সাবেক সদস্য
* এ. টি. মোহম্মদ আব্দুল মতীন পাটোয়ারী (১৯২৫-২০০১), অবিভক্ত পাকিস্তান আইন পরিষদের ডেপুটি স্পিকার
* মমিনউল্লাহ পাটোয়ারী (মৃঃ ১৯৭১), বীর মুক্তিযোদ্ধা
* ফারুক আহমদ পাটোয়ারী (মৃঃ ১৯৭১), বীর মুক্তিযোদ্ধা
* মোহাম্মদ বজলুল গণি পাটোয়ারী (মৃঃ ১৯৭১), বীর মুক্তিযোদ্ধা
* এলাহী বক্স পাটোয়ারী (মৃঃ ১৯৭১), বীর মুক্তিযোদ্ধা
* আব্দুল মালেক পাটোয়ারী (মৃঃ ১৯৭১), বীর মুক্তিযোদ্ধা
* ওয়ালিউল্লাহ পাটোয়ারী (মৃঃ ১৯৯৯),  শিক্ষাবিদ
* আব্দুল জব্বার পাটোয়ারী (১৯৩০-২০০০), বীর মুক্তিযোদ্ধা
* নুরুল ইসলাম পাটোয়ারী (১৯৩০-১৯৮৪), সাংবাদিক
* আব্দুল মতিন পাটোয়ারী (জন্ম ১৯৩৫), বুয়েটের চতুর্থ উপাচার্য
* মোহাম্মদ জাবেদ পাটোয়ারী (জন্ম ১৯৬১), বাংলাদেশ পুলিশের সাবেক মহাপরিদর্শক
* মাক্‌ছুদুর রহমান পাটওয়ারী (জন্ম ১৯৬২), ভূমি মন্ত্রণালয়ের সাবেক সচিব*
* শামীম হায়দর পাটোয়ারী (জন্ম ১৯৮১), রাজনীতিবিদ
* শামীম হোসেন পাটোয়ারী (জন্ম ২০০০), জাতীয় ক্রিকেটার
* সিদ্দিকুর রহমান পাটোয়ারী, রাজনীতিবিদ

বিষয়শ্রেণী:বাঙালি পদবি
বিষয়শ্রেণী:বাঙালি মুসলিম পদবি
শ্রেয়া নারায়ণ

**শ্রেয়া নারায়ণ** হলেন একজন ভারতীয় টেলিভিশন এবং সিনেমা অভিনেত্রী একই সাথে তিনি একজন লেখিকাও বটে ।

## প্রারম্ভিক জীবন
শ্রেয়া নারায়ণ ভারতের বিহার রাজ্যের মুজাফফরপুর এ জন্ম গ্রহণ করেন ।

## সিনেমা

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 

বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মাদুরাইয়ের অভিনেত্রী
নাট্যশাস্ত্র

**নাট্যশাস্ত্র** (, , ) হল পরিবেশন শিল্পকলা-এর উপর সংস্কৃত গ্রন্থ। এটি ঋষি ভরতকে আরোপিত করা হয়, এবং প্রথম সম্পূর্ণ সংকলন ২০০ খ্রিষ্টপূর্বাব্দ এবং ২০০ খ্রিস্টাব্দ এর মধ্যে হয়, কিন্তু অনুমান ৫০০ খ্রিষ্টপূর্বাব্দ এবং ৫০০ খ্রিস্টাব্দ এর মধ্যে পরিবর্তিত হয়।

পাঠ্যটি ৩৬টি অধ্যায় নিয়ে গঠিত যার ক্রমবর্ধমান মোট ৬০০০টি কাব্যিক পদ রয়েছে যা অভিনয় শিল্প বর্ণনা করে। গ্রন্থটির অন্তর্ভুক্ত বিষয়গুলির মধ্যে রয়েছে নাটকীয় রচনা, নাটকের কাঠামো এবং এটি পরিচালনা করার জন্য মঞ্চ নির্মাণ, অভিনয়ের ধরণ, শরীরের নড়াচড়া, সাজসজ্জা করা এবং পোশাক, শিল্প পরিচালকের ভূমিকা এবং লক্ষ্য, বাদ্যযন্ত্রের স্কেল, বাদ্যযন্ত্র এবং শিল্প কর্মক্ষমতা সঙ্গে সঙ্গীত একীকরণ।

নাট্যশাস্ত্রটি শিল্পকলার উপর প্রাচীন বিশ্বকোষীয় গ্রন্থ হিসেবে উল্লেখযোগ্য, যা ভারতে নৃত্য, সঙ্গীত এবং সাহিত্য ঐতিহ্যকে প্রভাবিত করেছে। এটি তার নান্দনিক "রস" তত্ত্বের জন্যও উল্লেখযোগ্য, যা দাবি করে যে বিনোদন হল অভিনয় শিল্পের কাঙ্ক্ষিত প্রভাব কিন্তু প্রাথমিক লক্ষ্য নয়, এবং প্রাথমিক লক্ষ্য হল দর্শকদের মধ্যে থাকা ব্যক্তিকে অন্য সমান্তরাল বাস্তবতায় নিয়ে যাওয়া, যা বিস্ময়ে পরিপূর্ণ, যেখানে তারা তাদের নিজস্ব চেতনার সারমর্ম অনুভব করে এবং আধ্যাত্মিক ও নৈতিক প্রশ্নে প্রতিফলিত হয়। পাঠ্যটি মাধ্যমিক সাহিত্যকে আরও অনুপ্রাণিত করেছে যেমন ১০ শতকের অভিনবগুপ্তের লেখা অভিনবভারতী।

## তথ্যসূত্র

### উৎস
*
*
*
*
*
* Indian Music: Ancient Beginnings – Natyashastra
*Gautam, Sanjay K. Foucault and the Kamasutra: The Courtesan, the Dandy, and the Birth of Ars Erotica as Theater in India (Chicago: University of Chicago Press, 2016).
*
*
*
*
*
*
*
*
*
*
*
*
*
*
*
*
*, Table of Contents
*
*
*
*
*
* *[[Nātyakalpadrumam]]*, Māni Mādhava Chākyār (1975), Sangeet Natak Academi, New Delhi
* ''Dramatic Concepts: Greek and Indian, Bharat Gupt (2014), DK Printworld, Delhi
## বহিঃসংযোগ
* 
* Natya-shastra full English translation by Manomohan Ghosh, including additional footnotes and commentary extracts. The Bibliography and Table of Contents of vol. 1 (1951) are missing from the web version. It contains a number of typos and of notes missing and generally skips Sanskrit quotations present in the printed version, providing only their English translation. On the other hand, chapters 28 to 36 from vol. 2 (1961) are included in the web version whereas vol. 1 stops at chapter 27 and contains only a preliminary version of chapters 34, 35 and 36.
* 
* 
*Natya shastra Manuscript (with 37 chapters), in Sanskrit (Chapters 31, 32 and 34 missing)
*Natya Shastra with Commentary of Abhinavagupta, 10th-century commentary, Compiled by M Ramakrishna Kavi, in Sanskrit (Vol. 2 only; the complete work is in 4 vols.)
*Theatre layout with diagrams according to Natyashastra, Prachi Shah, Bhartiya Drama
*Related Bibliography: 

বিষয়শ্রেণী:হিন্দু ধর্মগ্রন্থ
বিষয়শ্রেণী:ভারতের নাট্যকলা
বিষয়শ্রেণী:সংস্কৃত গ্রন্থ
বিষয়শ্রেণী:ভারতে নৃত্য
বিষয়শ্রেণী:ভারতের সাংস্কৃতিক ইতিহাস
বিষয়শ্রেণী:সাহিত্য তত্ত্ব
অহনা কুমরা

*আহনা কুমরা* হলেন একজন ভারতীয় পূর্ণদৈর্ঘ্য চলচ্চিত্র, টেলিভিশন এবং থিয়েটার অভিনেত্রী । কুমরা সনি এন্টারটেইনমেন্ট টেলিভিশনের *যুধ (টিভি সিরিজ)* -এ অমিতাভ বচ্চন এর সাথে ছোট পর্দায় অভিনয়ের মাধ্যমে টিভি জগতে আত্মপ্রকাশ করেন এবং টিভি সিরিজ এজেন্ট রাঘব-এর প্রধান ভূমিকার জন্য তিনি পরিচিতি লাভ করেন। শারদ কেলকার এর সাথে *ক্রাইম ব্রাঞ্চ* এ কাজ করেন এবং তারপরে বেশ কয়েকটি পূর্ণদৈর্ঘ্য চলচ্চিত্রে প্রধান চরিত্রে অভিনয় করেন।

## প্রারম্ভিক জীবন

কুমরা লখনউ-এ জন্মগ্রহণ করেন এবং সেখানে তিনি বেড়ে ওঠেন । শৈশব থেকেই অভিনয়ের প্রতি তার বিশেষ ঝোঁক ছিল যখন তিনি থিয়েটারে তার অভিনয় শুরু করেছিলেন।

## অভিনয়

### সিনেমা

### টেলিভিশন

### ওয়েভ সিরিজ

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:লখনউয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় ওয়েব ধারাবাহিক অভিনেত্রী
রবি নারায়ণ রেড্ডি

**রবি নারায়ণ রেড্ডি** ( ৫ জুন ১৯০৮ - ৭ সেপ্টেম্বর ১৯৯১) ছিলেন ভারতীয় রাজনীতিবিদ, সমাজসেবক, কৃষক নেতা এবং ভারতের কমিউনিস্ট পার্টির একজন প্রতিষ্ঠাতা সদস্য। তিনি উসমান আলি খান, সপ্তম আসাফ জাহ-এর শাসনের বিরুদ্ধে তেলেঙ্গানা বিদ্রোহের নেতা ছিলেন। জনহিতৈষী, সমাজ সংস্কারক রেড্ডি  ছিলেন সংসদ সদস্যও। তেলেঙ্গানায় কৃষক আন্দোলনে নেতৃত্ব দিয়ে তেলেঙ্গানায় বিখ্যাত হন।  রবি নারায়ণ রেড্ডি ১৯৪১ খ্রিস্টাব্দে অন্ধ্র মহাসভার চেয়ারম্যান হিসাবেও গুরুত্বপূর্ণ ভূমিকা পালন করেন।  ১৯৯২ খ্রিস্টাব্দে ভারত সরকার পাবলিক অ্যাফেয়ার্সে তার অবদানের স্বীকৃতিস্বরূপ মরণোত্তর পদ্মবিভূষণ সম্মান প্রদান করে। 

রবি নারায়ণ রেড্ডি এক সমৃদ্ধ জমিদার পরিবারের সন্তান ছিলেন, তবুও তিনি কৃষকের অধিকার এবং স্বার্থের জন্য সদা নিবেদিত ছিলেন।  ছাত্রাবস্থায় তিনি ১৯৩০-৩৪ খ্রিস্টাব্দের আইন অমান্য আন্দোলনে যোগ দেন।

## স্বাধীনতার পরবর্তী সময়ে
১৯৫২ খ্রিস্টাব্দের ভারতীয় সাধারণ নির্বাচনে, রেড্ডি পিপলস ডেমোক্রেটিক ফ্রন্টের ( ভারতের নিষিদ্ধ কমিউনিস্ট পার্টির ছদ্মনাম ) হয়ে দাঁড়িয়েছিলেন এবং জওহরলাল নেহরুর চেয়ে বেশি ভোট পেয়ে এবং স্বাধীন ভারতে প্রথম সাংসদ হন। 

হায়দ্রাবাদের বাঞ্জারা হিলসে তেলেঙ্গানা শহীদ মেমোরিয়াল ট্রাস্ট রেড্ডির স্মরণে, রবি নারায়ণ রেড্ডি মেমোরিয়াল অডিটোরিয়াম কমপ্লেক্স-এ তার নামাঙ্কিত মিলনায়তন নির্মাণ করে। 

২০০৬ খ্রিস্টাব্দে, অন্ধ্র প্রদেশের মুখ্যমন্ত্রী ওয়াই এস রাজশেখর রেড্ডি ভারতের কমিউনিস্ট পার্টির সাধারণ সম্পাদক এবি বর্ধনকে *রবি নারায়ণ রেড্ডি মেমোরিয়াল ন্যাশনাল ফাউন্ডেশন পুরস্কার* প্রদান করেন ।

ভারত সরকার ১৯৯২ খ্রিস্টাব্দের পাবলিক অ্যাফেয়ার্সে অবদান রাখার জন্য দেশের দ্বিতীয় সর্বোচ্চ বেসামরিক পুরস্কার পদ্মবিভূষণ (মরণোত্তর) প্রদান করে।

## তথ্যসূত্র

বিষয়শ্রেণী:তেলেঙ্গানার ভারতের কমিউনিস্ট পার্টির রাজনীতিবিদ
বিষয়শ্রেণী:তৃতীয় লোকসভার সদস্য
বিষয়শ্রেণী:২০শ শতাব্দীর ভারতীয় জনহিতৈষী
বিষয়শ্রেণী:১৯৯১-এ মৃত্যু
বিষয়শ্রেণী:১৯০৮-এ জন্ম
বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক
আন্তর্জাতিক বিশ্ববিদ্যালয় ক্রীড়া দিবস

**আন্তর্জাতিক বিশ্ববিদ্যালয় ক্রীড়া দিবস** হল ইউনেস্কো নির্ধারিত দিবস যা প্রতি বছর ২০ সেপ্টেম্বর পালিত হয়। বিশ্বব্যাপী জাতীয় বিশ্ববিদ্যালয়ের ক্রীড়া সংস্থাসমূহের গভর্নিং বডি, ইন্টারন্যাশনাল ইউনিভার্সিটি স্পোর্টস ফেডারেশনের (FISU) প্রস্তাব অনুসারে ইউনেস্কো ২০১৫ খ্রিস্টাব্দের সাধারণ সম্মেলনে আনুষ্ঠানিক সম্মতি প্রদান করে এবং ২০১৬ খ্রিস্টাব্দের সেপ্টেম্বর মাসে প্রথম উদযাপনের সিদ্ধান্ত ঘোষণা করে। তারপর বিশ্বজুড়ে প্রতি বৎসর ২০ সেপ্টেম্বর দিনটি আন্তর্জাতিক বিশ্ববিদ্যালয় ক্রীড়া দিবস হিসাবে পালিত হয়।

২০ সেপ্টেম্বর তারিখ বেছে নেওয়ার কারণ ছিল বিশ্ববিদ্যালয় সমূহে একাডেমির ক্যালেন্ডারের সূচনা এবং ১৯২৪ খ্রিস্টাব্দের প্রথম বিশ্ব ছাত্র চ্যাম্পিয়নশিপ শুরুর দিনের সঙ্গে মিলে যায়।

দিবসটি উদযাপনের লক্ষ্য ছিল বিশ্ববিদ্যালয়গুলিতে খেলাধুলার গুরুত্ব তুলে ধরার পাশাপাশি সমাজ সেবায় ক্রীড়া শিক্ষাকে সুসংহত করতে বিশ্ববিদ্যালয়গুলির সামাজিক ভূমিকা তুলে ধরা। বিশ্ববিদ্যালয়ের খেলাধুলার আন্তর্জাতিক দিবস খেলাধুলাকে শিক্ষক ও শিক্ষার্থীদের মধ্যে আলাপ আলোচনার কেন্দ্রবিন্দুতে রাখে, খেলাধুলার মূল্যবোধকে প্রচার করে। 

## তথ্যসূত্র

বিষয়শ্রেণী:সেপ্টেম্বর উদ্‌যাপন
বিষয়শ্রেণী:জাতিসংঘের দিবস
বিষয়শ্রেণী:ক্রীড়ামূলক ঘটনা
বিষয়শ্রেণী:শিক্ষা
বিষয়শ্রেণী:ইউনেস্কো
আঁচল মুঞ্জাল

**আঁচল মুঞ্জাল **একজন ভারতীয় চলচ্চিত্র ও টেলিভিশন অভিনেত্রী ।

## কর্মজীবন
মুঞ্জাল শিশুশিল্পী হিসেবে তার অভিনয় জগত আরম্ভ করে । মুঞ্জালের প্রথম অভিনয় ছিলো ২০০৮ সালে টেলিভিশনে *ধুম মাচো ধুম* সিনেমায় যেখানে তিনি সামিরা চরিত্রে অভিনয় করেছিলেন । 

২০১০ সালে তার যুগান্তকারী অভিনয় ছিলো *উই আর ফ্যামিলি*, যেটি ছিলো হলিউড সিনেমা *স্টেপমম* (১৯৯৮) এর রিমেক ।
একই বছরে তারহ অভিনীত দুটি সিনেমা *গোস্ট বানায়া দোস্ত* যেটিতে তিনি চুন্নী চরিত্রে এবং অন্যটি হলো হিন্দি সিনেমা *আরাক্সন* যেটিতে মুনিয়া এস. যাদব চরিত্রে অভিনয় করেন । .২০১১ থেকে ২০১৩ পর্যন্ত, তিনি *পরভাররাশ – কুছ খাট্টি কুছ মেথি* ছবিতে রবি আহুজার চরিত্রে অভিনয় করেছেন।

তিনি ২০১৩ -তে বাদে আচে লাগাতে হ্যায় - অনুষ্ঠানে উপস্থিত ছিলেন ।

## সিনেমা

### অভিনয়

### টেলিভিশন

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
অদিতি সারংধর

*অদিতি সারংধর* একজন ভারতীয় অভিনেত্রী। তিনি অনেক মারাঠি সিনেমা এবং সিরিজে কাজ করেছেন। তিনি সিরিয়াল *ভাদালভাত*-এ রমা চৌধুরী এবং সিরিয়াল *ইয়েউ কাশি তাশি মে নান্দেলা*-এ মালভিকা খানভিলকরের ভূমিকায় অভিনয়ের জন্য জনপ্রিয়তা অর্জন করেন।

## প্রাথমিক জীবন
অদিতির জন্ম ডক্টর দীপক এবং শৈলা সারংধর এর ঘরে যারা মুম্বাইয়ের কল্যাণ-এর একটি মধ্যবিত্ত পরিবার। তিনি রামনারায়ণ রুইয়া কলেজ, মুম্বাই থেকে স্নাতক পাস করেছেন । ২৫ মে, ২০১৩-এ, অদিতি সুহাস রেভান্দেকরকে বিয়ে করেন।

## কর্মজীবন
সারংধর নিশিকান্ত কামাত-এর পরীক্ষামূলক নাটক *লিটমাস*-এ অভিনয় করেছিলেন । কাঞ্চন অধিকারী তাকে দামিনী চরিত্রে অভিনয়ের প্রস্তাব দেন। তিনি দেবেন্দ্র পেমের *অল দ্য বেস্ট* - অভিনয় করেন এবং তারপর জি মারাঠি-এর *ভাদালভাত*-এর মহিলা চরিত্রে অভিনয় করেছিলেন।

দুই অঙ্কের নাটকে অদিতি কল-গার্ল ‘শাব্বো’ চরিত্রে অভিনয় করেছেন। দুটি চরিত্র এবং দুটি ঘটনাকে কেন্দ্র করে গল্পটি সাজানো হয়েছে। তিনি সফলভাবে রাধার ছায়া অভিনয় করেন। রাজন তামহানে এই নাটকটি পরিচালনা করেছেন এবং তিনি দুটি স্বল্প মেয়াদী চরিত্রে অভিনয় করেছেন। অদিতি এই ভূমিকার জন্য জি গৌরব এবং মাতা সম্মানকে সুরক্ষিত করেছেন।

*হাউ দে জরাসা উশির* ওয়াসিম মানের পরিচালিত একটি চলচ্চিত্র। অদিতি এখানে তিনি মোনালি মোহিতের চরিত্রে অভিনয় করেছেন । চলচ্চিত্রটি অস্কার মনোনয়নের জন্য প্রতিদ্বন্দ্বিতা করেছিল।

## সিনেমা জগত

### অভিনয়

### টেলিভিশন

## স্টেজ শো

## পুরস্কার এবং মনোনয়ন

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* Aditi Sarangdhar at IMDb

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মারাঠি অভিনয়শিল্পী
বিষয়শ্রেণী:১৯৮১-এ জন্ম
মানুষ (চলচ্চিত্র)

**মানুষ** (পূর্ণ নাম: *মানুষ-চাইল্ড অব ডেসটিনি*) ২০২৩ সালের একটি বাংলা ভাষার ভারতীয় অপরাধমূলক মারপিটধর্মী চলচ্চিত্র। এটি পরিচালনা করেছেন সঞ্জয় সমাদ্দার। প্রযোজনা করেছেন জিৎ, গোপাল মদনানি ও অমিত জুমরানির প্রযোজনায় গ্রাসরুট এন্টারটেইনমেন্টের ব্যনারে নির্মিত হয়েছে। প্রধান চরিত্রে অভিনয় করেছেন জিৎ, বিদ্যা সিনহা সাহা মীম, জিতু কমল ও সুস্মিতা চট্টোপাধ্যায়। এটি ২৪ শে নভেম্বর ২০২৩ সালে বিশ্বব্যাপী প্রেক্ষাগৃহে একই সঙ্গে বাংলা ভাষা ও হিন্দি ভাষার ডাবকৃত সংস্করণে মুক্তি পায়।

## অভিনয়শিল্পী

* জিৎ
* বিদ্যা সিনহা সাহা
* জিতু কমল
* ইয়াসির আরাফাত রহিম
* সুস্মিতা চট্টোপাধ্যায়
* সৌরভ চক্রবর্তী

## নির্মাণ
২০২২ সালের ১৬ ডিসেম্বর চলচ্চিত্রটির শুটিং শুরু হয়। কলকাতা শহর, পুরুলিয়া ও থাইল্যান্ডের বিভিন্ন জায়গায় টানা ৪০ দিন চিত্রগ্রহণ করা হয়।

## প্রচার
ফিল্মের অফিসিয়াল বাংলা টিজারটি ১৪ অক্টোবর ২০২৩-এ এবং অফিসিয়াল হিন্দি টিজার ১৫ অক্টোবর ২০২৩-এ প্রকাশিত হয়েছিল৷ দুটি টিজারই গ্রাসরুট এন্টারটেইনমেন্ট ইউটিউব চ্যানেলে প্রকাশিত হয়েছিল৷

## মুক্তি
চলচ্চিত্রটি ২০২৩ সালের ২৪ শে নভেম্বর ভারতে মুক্তি পায়। জাজ মাল্টিমিডিয়া ভারতের সঙ্গে একই দিনে বাংলাদেশেও ছবিটি মুক্তির পরিকল্পনা করেছিল। তবে তারা মন্ত্রণালয়ের অনুমতি পায়নি। পরবর্তীতে অ্যাকশন কাট এন্টারটেইনমেন্ট কর্তৃক ১৫ ডিসেম্বর বাংলাদেশের ৪৫টি প্রেক্ষাগৃহে মুক্তি পায়।

২০২৩ সালের ১৯শে সেপ্টেম্বর গণেশ চতুর্থীতে পোস্টার প্রকাশ করা হয়।

## তথ্যসূত্র

## বহিঃসংযোগ

* 

বিষয়শ্রেণী:২০২৩-এর চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:সঞ্জয় সমাদ্দার পরিচালিত চলচ্চিত্র
বিষয়শ্রেণী:২০২৩-এর নাট্য চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:২০২৩-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:২০২৩-এর পটভূমিতে চলচ্চিত্র
অরুণা শিল্ডস

*অরুণা শিল্ডস* একজন ব্রিটিশ অভিনেত্রী, চলচ্চিত্র নির্মাতা এবং থেরাপিস্ট। তিনি ২০১০ সালে ভারতীয় চলচ্চিত্র *প্রিন্স* এ অভিনয়ের মধ্য দিয়ে ভারতীয় সিনেমা জগতে আত্মপ্রকাশ করেন। এতে তিনি ভারতীয় অভিনেতা বিবেক ওবেরয়ের সাথে জুটিবদ্ধ হন ।

## কর্মজীবন
শিল্ডস, একটি নাট্য কর্মশালায় থাকাকালীন, একজন অভিনয় এজেন্টের সাথে পরিচিত হন। Google zeitgeist এর জরিপ মতে, ২০১০ সালে, ভারত থেকে উদ্ভূত ইন্টারনেট প্রশ্নের মধ্যে অরুনা ছিলেন এক নম্বর অভিনেত্রী।
শিল্ডসের ইউটিউব-এ অরুনা শিল্ডস টিভি নামে একটি ওয়েলবিয়িং চ্যানেল রয়েছে, যেটি ২০১৫ সালে তিনি শুরু করেন ।

তিনি লন্ডনের ন্যাশনাল কলেজে স্নাতকোত্তর স্তরে সাইকোথেরাপি বিষয়ে অধ্যয়ন করেছেন এবং মাইন্ডফুলনেসে প্রশিক্ষণ নিয়েছেন। তার পূর্বের শিক্ষার মধ্যে রয়েছে গিল্ডহল স্কুল অফ মিউজিক অ্যান্ড ড্রামা থেকে ডিস্ট্রিঙ্কশন, সেন্ট্রাল সেন্ট মার্টিন্স থেকে ডিগ্রী এবং ডারহাম বোর্ডিং স্কুলে একাডেমিক স্কলারশিপ ।

তিনি ২০১০ সালে অ্যাকশন থ্রিলার *প্রিন্স* সিনেমায় অভিনয়ের মাধ্যমে বলিউডে আত্মপ্রকাশ করেন,চলচ্চিত্রটি ৯ এপ্রিল, ২০১০ এ মুক্তি পায়। একই বছর, তিনি মহাকাব্য অ্যাডভেঞ্চারে মহিলা প্রধান চরিত্রে অভিনয় করেন। *আও দ্য লাস্ট নিয়ান্ডারথাল*, একটি প্রেমের গল্প যা ৩০,০০০ বছর আগে হারিয়ে যাওয়া বর্বর পৃথিবীকে নিয়ে নির্মিত । ছবিটি প্রযোজনা করেছে ইউরোপিয়ান সিনেমা চেইন ইউজিসি ।

 তার অভিনীত মি সিং মিসেস মেহতা চলচ্চিত্রটি ২৫ জুন, ২০১০ এ মুক্তি পায় ।

অরুণা একজন নৃত্য কোরিওগ্রাফার এবং একজন বেলি ড্যান্সার হিসেবেও তার অভিজ্ঞতা রয়েছে।

## সিনেমা

## টেলিভিশন

## তথ্যসূত্র

## বহিঃসংযোগ

* 
* 
* 

বিষয়শ্রেণী:ব্রিটিশ নৃত্য পরিচালক
বিষয়শ্রেণী:২১শ শতাব্দীর ব্রিটিশ অভিনেত্রী
বিষয়শ্রেণী:ভারতে ইউরোপীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
রেমি ম্যাথিস

**রেমি ম্যাথিস** (জন্ম ২০ নভেম্বর ১৯৮২) একজন ফরাসি ইতিহাসবিদ এবং কিউরেটর। তিনি ২০১১ থেকে ২০১৪ সাল পর্যন্ত উইকিমিডিয়া ফ্রান্সের সভাপতি ছিলেন।

## তথ্যসূত্র

বিষয়শ্রেণী:বর্ষসেরা উইকিমিডিয়ান
রিফিউজি

***রিফিউজি*** হচ্ছে একটি ২০০৬ সালের ভারতীয় বাংলা ভাষার অ্যাকশন চলচ্চিক্র। এটি হরনাথ চক্রবর্তী পরিচালনা করেছেন এবং শ্রী ভেঙ্কটেশ ফিল্মসের ব্যানারে শ্রীকান্ত মোহতা এবং মহেন্দ্র সোনি প্রযোজনা করেছেন। এটিতে বাংলাদেশের একজন বিশিষ্ট উদ্বাস্তু হিসেবে প্রসেনজিৎ চ্যাটার্জি এবং মহিলা প্রধান চরিত্রে রম্ভা অভিনয় করেছেন, ঋষভ প্রসাদ কথক হিসেবে এবং ছবিতে দম্পতিদের পরিচারক হিসেবে অভিনয় করেছেন। এটি প্রভাসের তেলুগু চলচ্চিত্র *ছত্রপতির* পুনর্নির্মাণ।

## অভিনয়ে

* শিবা (শিব) চরিত্রে প্রসেনজিৎ
* জুলির চরিত্রে রম্ভা
* রাজেশ শর্মা
* অশোকের চরিত্রে রুদ্রনীল ঘোষ
* বিপ্লব চ্যাটার্জি
* জগন্নাথ গুহ
* চন্দন সেন
* রত্না ঘোষাল
* শিবার মায়ের চরিত্রে কল্যাণী মণ্ডল
* নিমু ভৌমিক
* পরিচারক হিসেবে ঋষভ প্রসাদ

## সাউন্ডট্র্যাক

চলচ্চিত্রটির সঙ্গীত পরিচালনা করেছেন জিৎ গাঙ্গুলী । গানটির কথা লিখেছেন গৌতম সুস্মিত ও প্রিয় চট্টোপাধ্যায়।

## তথ্যসূত্র

## বহিঃসংযোগ

* 

বিষয়শ্রেণী:হরনাথ চক্রবর্তী পরিচালিত চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:ভারতীয় গ্যাংস্টার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০৬-এর চলচ্চিত্র
৫৭তম ফিল্মফেয়ার পুরস্কার

**৫৭তম [[ফিল্মফেয়ার পুরস্কার]]** ২০১১ সালের সেরা হিন্দি ভাষার সেরা চলচ্চিত্রসমূহকে (সাধারণত বলিউড নামে পরিচিত) স্বীকৃতি দিতে ২০১২ সালের ২৯শে জানুয়ারি মুম্বাইয়ের ফিল্ম সিটিতে অনুষ্ঠিত হয়। অনুষ্ঠানটি যৌথভাবে সঞ্চালনা করেন শাহরুখ খান ও রণবীর কাপুর। ঘটনাক্রমে, তারা উভয়ই এর আগে এই পুরস্কার অনুষ্ঠান সঞ্চালনা করেছেন। কিন্তু বিভিন্ন সহ-সঞ্চালকের সাথে (সাইফ আলি খানের সাথে খান, ইমরান খানের সাথে কাপুর), তাই এই জুটি প্রথমবারের মতো এই অনুষ্ঠানটি সঞ্চালনা করেছেন। ৫৭তম ফিল্মফেয়ার পুরস্কার ২০১২ সালের ১৯ ফেব্রুয়ারি জনসাধারণের জন্য টেলিভিশনে প্রচার করা হয়।

২০১২ সালের ১১ জানুয়ারি এ পুরস্কারের জন্য মনোনয়ন ঘোষণা করা হয়। *[[জিন্দগি না মিলেগি দোবারা]]* সর্বাধিক ১৩টি মনোনয়ন লাভ করে। এছাড়া *[[রকস্টার (চলচ্চিত্র)|রকস্টার]]* ১০টি ও *দিল্লি বেলি* ৭টি মনোনয়ন লাভ করে।

*জিন্দেগি না মিলেগি দোবারা* শ্রেষ্ঠ চলচ্চিত্র, শ্রেষ্ঠ চলচ্চিত্র (সমালোচক), শ্রেষ্ঠ পরিচালক (দুটিই জোয়া আখতারের জন্য) এবং শ্রেষ্ঠ পার্শ্ব অভিনেতা (ফারহান আখতার)-সহ সর্বাধিক ৭টি পুরস্কার অর্জন করে।

২০১০ সালের আয়োজনের *[[থ্রি ইডিয়টস]]*-এর পর ২০১২ সালেও সর্বাধিক মনোনীত চলচ্চিত্রই সর্বাধিক পুরস্কার অর্জন করে।

*[[রকস্টার (চলচ্চিত্র)|রকস্টার]]*-এ জনার্ধন/জর্ডান চরিত্রে অভিনয়ের জন্য রণবীর কাপুর তার প্রথম সেরা অভিনেতার পুরস্কার এবং দ্বিতীয় সেরা অভিনেতার (সমালোচক) পুরস্কার অর্জন করেন, যেখানে বিদ্যা বালান তার চতুর্থ ফিল্মফেয়ার পুরস্কার এবং *[[দ্য ডার্টি পিকচার|দ্য ডার্টি পিকচারে]]* সিল্ক/রেশমা চরিত্রে অভিনয়ের জন্য দ্বিতীয় সেরা অভিনেত্রীর পুরস্কার অর্জন করেন (*[[নো ওয়ান কিলড জেসিকা|নো ওয়ান কিল্ড জেসিকাতে]]* তার অভিনয়ের জন্য দ্বিতীয় সেরা অভিনেত্রীর মনোনয়ন ছাড়াও)।

## পুরস্কার ও মনোনীত
[থাম্ব|120px|ডান|[জোয়া আখতার, শ্রেষ্ঠ পরিচালক - জনপ্রিয় ও সমালোচক]]

[থাম্ব|120px|ডান|[প্রিয়াঙ্কা চোপড়া, শ্রেষ্ঠ অভিনেত্রী (সমালোচক)]]
[থাম্ব|120px|ডান|[অরুণা ইরানি, আজীবন সম্মাননা]]
### প্রধান পুরস্কার

### সমালোচক পুরস্কার

### কারিগরি পুরস্কার

### বিশেষ পুরস্কার

### একাধিক মনোনয়ন ও জয়
নিম্নলিখিত চলচ্চিত্রসমূহ একাধিক মনোনয়ন লাভ করে:
* **১৩:** *[[জিন্দগি না মিলেগি দোবারা]]*
* **১০:** *[[রকস্টার (চলচ্চিত্র)|রকস্টার]]*
* **৭:** *[[দিল্লি বেলি]]*
* **৬:** *[[দ্য ডার্টি পিকচার]]*
* **৫:** ডন ২, *[[নো ওয়ান কিলড জেসিকা]]*, *[[রা.ওয়ান]]*, *[[শয়তান (২০১১-এর চলচ্চিত্র)|শয়তান]]*
* **৪:** *[[৭ খুন মাফ]]*
* **৩:** *[[বডিগার্ড (২০১১-এর চলচ্চিত্র)|বডিগার্ড]]*

নিম্নলিখিত চলচ্চিত্রসমূহ একাধিক পুরস্কার অর্জন করে:
* **৭:** *[[জিন্দগি না মিলেগি দোবারা]]*
* **৫:** *[[রকস্টার (চলচ্চিত্র)|রকস্টার]]*
* **৩:** *[[দিল্লি বেলি]]*, *[[দ্য ডার্টি পিকচার]]*
* **২:** *[[৭ খুন মাফ]]*, *[[ডন ২]]*

## অংশীদার
* আইডিয়া সেলুলার – টাইটেল স্পন্সর
* পিসি জুয়েলার্স - সহযোগী স্পনসর
* সনি এন্টারটেইনমেন্ট টেলিভিশন - টেলিকাস্ট পার্টনার
* কালো কুকুর - পানীয় অংশীদার
* ব্রাইট আউটডোর মিডিয়া - আউটডোর পার্টনার
* রেডিও মির্চি - রেডিও পার্টনার
* বড় সিনেমা - মাল্টিপ্লেক্স পার্টনার

## আরও দেখুন
* ১৩তম আইফা পুরস্কার
* ১৩তম জি সিনে পুরস্কার
* ১৮তম স্ক্রিন পুরস্কার

## তথ্যসূত্র

## বহিঃসংযোগ
* ফিল্মফেয়ার অফিসিয়াল ওয়েবসাইট
* 

বিষয়শ্রেণী:বছর অনুযায়ী ফিল্মফেয়ার পুরস্কার
বিষয়শ্রেণী:২০১১-এর ভারতীয় চলচ্চিত্র পুরস্কার
৫৬তম ফিল্মফেয়ার পুরস্কার

**৫৬তম ফিল্মফেয়ার পুরস্কার** হল দ্য টাইমস গ্রুপ কর্তৃক প্রদত্ত বার্ষিক আয়োজন, যা ২০১০ সালের জন্য সেরা চলচ্চিত্রসমূহকে স্বীকৃতি প্রদান করে। এটি ২০১১ সালের ২৯শে জানুয়ারি মুম্বইয়ের যশ রাজ স্টুডিওতে অনুষ্ঠিত হয়। আয়োজনের এই তারিখটি অস্বাভাবিক ছিল কারণ সাধারণত এই পুরস্কার ফেব্রুয়ারির শেষ শনিবার আয়োজন করা হয়। ২০১১ সালের ৬ই ফেব্রুয়ারি সনি এন্টারটেইনমেন্ট টেলিভিশনে অনুষ্ঠানটি সম্প্রচারিত হয়।

২০১১ সালের ১৩ জানুয়ারি মনোনয়ন ঘোষণা করা হয়। *[[মাই নেম ইজ খান]]* সর্বাধিক ১০টি মনোনয়ন লাভ করে, তারপরে *[[দাবাং (চলচ্চিত্র)|দাবাং]]* ও ''উড়ান'' ৯টি করে মনোনয়ন লাভ করে।

এই আসরে *উড়ান* সেরা চলচ্চিত্র (সমালোচক) (বিক্রমাদিত্য মোতওয়ানে) ও সেরা পার্শ্ব অভিনেতা (রনিত রায়)-সহ সর্বাধিক ৭টি পুরস্কার অর্জন করে।

রত্না পাঠক শাহ ও সুপ্রিয়া পাঠক দুই বোন যথাক্রমে *[[গোলমাল ৩|গোলমাল থ্রি]]* ও *খিচড়ি: দ্য মুভি*-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে মনোনীত হন, কিন্তু উভয়েই *উই আর ফ্যামিলি*-এ অভিনয়ের জন্য পুরস্কৃত কারিনা কাপুরের কাছে হেরে যান।

## পুরস্কার ও মনোনীত
### প্রধান পুরস্কার

### সমালোচক পুরস্কার

### কারিগরি পুরস্কার

### বিশেষ পুরস্কার

## একাধিক জয়
নিম্নলিখিত চলচ্চিত্রসমূহ একাধিক পুরস্কার এবং মনোনয়ন পেয়েছে।

## সহযোগী
* আইডিয়া সেলুলার – টাইটেল স্পন্সর
* পিসি জুয়েলার্স - সহযোগী স্পনসর
* সনি এন্টারটেইনমেন্ট টেলিভিশন - টেলিকাস্ট পার্টনার
* ইউনাইটেড স্পিরিটস থেকে হোয়াইট এবং ম্যাকে - বেভারেজ পার্টনার
* ব্রাইট আউটডোর মিডিয়া - আউটডোর পার্টনার
* বড় সিনেমা - মাল্টিপ্লেক্স পার্টনার

## আরও দেখুন
* ফিল্মফেয়ার পুরস্কার
* ২০১০ সালের হিন্দি ভাষার চলচ্চিত্র
* ১২তম আইফা পুরস্কার
* ১২তম জি সিনে পুরস্কার

## তথ্যসূত্র

## বহিঃসংযোগ

বিষয়শ্রেণী:বছর অনুযায়ী ফিল্মফেয়ার পুরস্কার
বিষয়শ্রেণী:২০১১-এর ভারতীয় চলচ্চিত্র পুরস্কার
বিষয়শ্রেণী:ভারতে ২০১১-এর পুরস্কার
পীরগাছা থানা

**পীরগাছা থানা** বাংলাদেশের রংপুর জেলার অন্তর্গত পীরগাছা উপজেলার একটি থানা।

## পটভূমি
রংপুর জেলা গঠনের সময় পীরগাছা ছিল মাহিগঞ্জ থানার অন্তর্গত। পরবর্তীতে ১৯১৩ সালে মাহিগঞ্জ থানা বিলুপ্ত করে নবাবগঞ্জ থানা গঠন করা হয় এবং মাহিগঞ্জ থানার কিছু অংশ নিয়ে পীরগাছা নতুন থানা হিসেবে প্রতিষ্ঠা লাভ করে।

## প্রশাসনিক এলাকাসমূহ
পীরগাছা উপজেলার ৭টি ইউনিয়নের প্রশাসনিক কার্যক্রম পীরগাছা থানার অধীন।

;ইউনিয়নসমূহ:
* ৩নং ইটাকুমারী
* ৪নং অন্নদানগর
* ৫নং ছাওলা
* ৬নং তাম্বুলপুর
* ৭নং পীরগাছা
* ৮নং কৈকুড়ী
* ৯নং কান্দি

## আরও দেখুন
* পীরগাছা উপজেলা
* রংপুর জেলা

## তথ্যসূত্র

## বহিঃসংযোগ

বিষয়শ্রেণী:রংপুর জেলার থানা
বিষয়শ্রেণী:পীরগাছা উপজেলা
কান্দি ইউনিয়ন

**কান্দি ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* কান্দি ইউনিয়ন, কোটালীপাড়া; (গোপালগঞ্জ জেলা)
* কান্দি ইউনিয়ন, পীরগাছা; (রংপুর জেলা)
প্ল্যাসমিডের ট্রান্সক্রিপশন ও ট্রান্সলেশন

**প্ল্যাসমিডের ট্রান্সক্রিপশন ও ট্রান্সলেশন**() হল এমন একটি স্বতন্ত্র প্রোক্যারিওটিক ট্রান্সক্রিপশন ও ট্রান্সলেশন যা ব্যাক্টেরিয়া প্রতিকূল ও অনুকূল পরিবেশে টিকে থাকার জন্য সবচেয়ে দরকারি প্রোক্যারিওটিক শারীরবৃত্তীয় পদ্ধতি।
## পদ্ধতির বর্ণনা
সেলুলার আরএনএ পলিমারেজ প্ল্যাসমিডডিঅক্সিরাইবোনিউক্লিক-অ্যাসিডের সাথে মিলিত হয়ে মিনিসেল-উৎপাদক স্ট্রেইনের মিনিসেলগুলিতে বিভক্ত হয়। সাধারণভাবে, আরএনএ পলিমারেজের একটি "প্লাজমিড সমতুল্য", প্লাজমিড ডিএনএ-এর আকার এবং পৃথকীকরণের দক্ষতা প্রতিফলিত করে, প্লাজমিডের সাথে মিনিসেলে প্রবেশ করে। আরএনএ পলিমারেজের পরিমাণ (মিনিসেল থেকে বিশুদ্ধ এনজাইমের ক্রিয়াকলাপের পরিমাণ এবং প্লাজমিডযুক্ত মিনিসেলগুলিতে আরএনএ সংশ্লেষণের হার হিসাবে পরিমাপ করা হয়), এবং ডিএনএ বিষয়বস্তু নয়, মিনিসেলে প্লাজমিড-মধ্যস্থ ট্রান্সক্রিপশনে হার-সীমাবদ্ধ বলে মনে হয়। পরিশোধিত মিনিসেল এবং সেলুলার আরএনএ পলিমারেজগুলি রিফাম্পিন এবং স্ট্রেপ্টোলিডিজিনের প্রতি একই সংবেদনশীলতা দেখায়; উভয়ই সিগমা ফ্যাক্টরের সাথে যুক্ত ছিল, যদিও মিনিসেল এনজাইম সেলুলার এনজাইমের চেয়ে সামান্য কম বলে মনে হয়েছিল। এই অধ্যয়নগুলি দেখায় যে মিনিসেলে প্লাজমিড ডিএনএ-র ট্রান্সক্রিপশন হল পৃথকীকরণের কার্যকারিতা এবং আরএনএ পলিমারেজের পরিমাণ যা প্লাজমিড ডিএনএর সাথে প্রবেশ করে। যেহেতু আরএনএ পলিমারেজ সীমিত হচ্ছে, ঢোকানো বিদেশী ডিএনএ থেকে পণ্য সনাক্ত করার চেষ্টা করার সময় ভেক্টর জিনের জন্য অপেক্ষাকৃত দুর্বল প্রোমোটার সহ প্লাজমিড ব্যবহার করা উচিত।
ইয়েক হাব্বেহ কান্দ

***ইয়েক হাব্বেহ কান্দ*** () হল সাইয়্যেদ রেজা মীর-কারিমি পরিচালিত ২০১১ সালে মুক্তি প্রাপ্ত একটি ইরানী নাট্যধর্মী চলচ্চিত্র। ৮ অক্টোবর ২০১১-এ বুসান আন্তর্জাতিক চলচ্চিত্র উৎসবে এর ওয়ার্ল্ড প্রিমিয়ার হয়েছিল।

২৪ সেপ্টেম্বর ২০১২, ছবিটি ৮৫তম একাডেমি পুরস্কারে সেরা বিদেশী ভাষার চলচ্চিত্র বিভাগে অস্কারের জন্য ইরানী এন্ট্রি হিসাবে নির্বাচিত হয়েছিল।, একই দিনে, ইরানের সরকার-নিয়ন্ত্রিত সিনেমা সংস্থার প্রধান ইউটিউবে *[[ইনোসেন্স অব মুসলিমস|ইনোসেন্স অফ মুসলিমস]]* শিরোনামের একটি ভিডিওর কারণে অস্কার বয়কটের আহ্বান জানিয়েছিলেন যেটা মার্কিন যুক্তরাষ্ট্র থেকে প্রকাশিত হয়েছিল। রয়টার্স জানায়, ইরানের সংস্কৃতি ও ইসলামিক গাইডেন্স মন্ত্রী মোহাম্মদ হোসেইনি ইরান বয়কট করবে বলে নিশ্চিত করেছেন। 

## পটভূমি
এই মুভিতে দুটি সমসাময়িক গল্প রয়েছে: মূল প্লটটি পাসন্দিদেহকে কেন্দ্র করে এবং একটি উপপ্লট হরমোজকে কেন্দ্র করে। মূল প্লটটি একটি অত্যন্ত ঐতিহ্যবাহী ইরানী পরিবারের জীবনের একটি দিন বর্ণনা করা হয়েছে। পরিবারের ছোট মেয়ে পসন্দিদেহ তার মা, তার বৃদ্ধ চাচা এবং চাচির সাথে থাকে। তারা গ্রামের একটি পুরনো বাড়িতে থাকে। শীঘ্রই তার এক পারিবারিক বন্ধুর নাতিকে বিয়ে করার কথা রয়েছে, যে বিদেশে পড়াশোনা করছে। পসন্দিদেহের বিয়ের জন্য ইতিমধ্যেই সবকিছু ঠিক করা হয়েছে, এবং তার বোনেরা একে একে পুরনো বাড়িতে আসে বিয়ের অনুষ্ঠানে যোগ দেওয়ার জন্য।

এদিকে, পাসন্দিদেহের বোনের স্বামী হরমোজ সম্প্রতি কারাগার থেকে মুক্তি পেয়েছে। পাসন্দিদেহের আরেক বোনের স্বামী হামিদের সহায়তায় তিনি একটি গুপ্তধন খোঁজার চেষ্টা করেন। তারা বিশ্বাস করে যে এটি পাসান্দিদেহের বাড়িতে কোথাও মাটির নিচে পুতে রাখা আছে এবং সেটির খুজে বিয়ের অনুষ্ঠান চলাকালীন সময় তারা লুকিয়ে সেটির খুজ করতে থাকে।

## অভিনয়শিল্পী

* শামসির চরিত্রে পুনেহ আবদোলকারিম-জাদেহ
* ঘাসেম চরিত্রে আমির হোসেন আরমান
* হজ নাসেরের চরিত্রে ফরহাদ আসলানি
* চাচার স্ত্রীর চরিত্রে শামসি ফজলুল্লাহি
* হামিদের চরিত্রে হেদায়েত হাশেমী
* হরমোজের চরিত্রে আসগর হেম্মত
* পাসন্দিদেহ চরিত্রে নেগার জাভেরিয়ান
* জাফরের চরিত্রে রেজা কিয়ানিয়ান
* বরের আত্মীয় হিসাবে বারান কোসারি
* ডাক্তার হিসেবে রোহুল্লাহ মফিদী
* মাসুমেহ চরিত্রে পরিভাস নাজারিয়েহ
* চাচা ইজ্জাতোলাহ চরিত্রে সাইদ পুরসমিমি
* আজম চরিত্রে রিমা রামিনফার

## পুরস্কার এবং প্রশংসা
* ইরান সিনেমা উদযাপন :
** জিতেছে: সেরা পোস্টার
** মনোনীত: শ্রেষ্ঠ চলচ্চিত্র ( রেজা মিরকারিমি ), শ্রেষ্ঠ পরিচালক (মিরকারিমি), শ্রেষ্ঠ অভিনেতা ( সাঈদ পুরসামিমি )
* ফজর চলচ্চিত্র উৎসব 2011 : সেরা কস্টিউম ডিজাইন (মনোনীত)
* ফজর চলচ্চিত্র উৎসব 2011 : সেরা সাউন্ডবোর্ড (বাহমান আরদালান, মনোনীত)
* ফজর চলচ্চিত্র উৎসব 2011 : শ্রেষ্ঠ অভিনেত্রী ( রিমা রামিনফার, মনোনীত)

## তথ্যসূত্র

বিষয়শ্রেণী:২০১১-এর চলচ্চিত্র
বিষয়শ্রেণী:২০১১-এর নাট্য চলচ্চিত্র
বিষয়শ্রেণী:ইরানি নাট্য চলচ্চিত্র
বিষয়শ্রেণী:২০১০-এর দশকের ফার্সি ভাষার চলচ্চিত্র
প্রাইম (পানীয়)

**প্রাইম** () হলো **প্রাইম হাইড্রেশন, এলএলসি** দ্বারা তৈরি ও বাজারজাতকৃত স্পোর্টস ড্রিংক, ড্রিংক মিক্স এবং এনার্জি ড্রিংকের একটি পরিসর। ইউটিউবার ও ইন্টারনেট ব্যক্তিত্ব লোগান পল এবং কেএসআই এটি প্রচার করে থাকে। 

## পণ্য
প্রাইম হাইড্রেশন, এলএলসি আমেরিকান ব্যবসায়ী ম্যাক্স ক্লেমন্স এবং ট্রে স্টিগারের সহ-মালিকানাধীন কঙ্গো ব্র্যান্ডের সাথে সংযুক্ত। যুক্তরাজ্যে পণ্যটি ২০২২ সালের জুনে চালু করা হয়েছিল, যা মূলত মার্কিন যুক্তরাষ্ট্র থেকে পাঠানো হতো; বর্তমানে রিফ্রেশ্কো এটি তৈরি করে থাকে।

এনার্জি ড্রিংক, স্পোর্টস ড্রিংক ও ড্রিংক মিক্সে প্রাইম লেবেলিং ব্যবহার করা হয়। স্পোর্টস ড্রিংক প্রস্তুতকারী প্রতিষ্ঠান পানীয়টিকে "হাইড্রেশন ড্রিংক" হিসাবে বর্ণনা করেছে, পানীয়টির ১০ শতাংশ ডাবের পানি দিয়ে তৈরি এবং এতে ইলেক্ট্রোলাইটস, ভিটামিন বি এবং ব্রাঞ্চড-চেইন অ্যামিনো অ্যাসিড থাকে। প্রস্তুতকারীরা বলছেন যে, পণ্যটির এই সংস্করণে কোন বাড়তি চিনি নেই, ক্যাফেইন-মুক্ত এবং প্রতি বোতলে প্রায় ২০ ক্যালোরি রয়েছে। অন্যান্য অনেক চিনি-মুক্ত পানীয়ের মতো এটিকে পটাশিয়াম এবং সুক্রালোজ দিয়ে মিষ্টি করা হয়।

স্পোর্টস ড্রিংকটিতে বিভিন্ন স্বাদ রয়েছে, যেমন– ব্লু রাস্পবেরি, গ্রেপ, আইস পপ, গ্লোবেরি, লেমনেড, লেমন লাইম, মেটা মুন, অরেঞ্জ, স্ট্রবেরি ওয়াটারমেলন, ট্রপিক্যাল পাঞ্চ ও সীমিত সংস্করণে ইউকে-এক্সক্লুসিভ "কেএসআই' যা বর্তমানে বন্ধ রয়েছে। ২০২৩ সালে চালু হওয়া এনার্জি ড্রিংকে রয়েছে ২০০ মিলিগ্রাম ক্যাফেইন। প্রাইমের এনার্জি ড্রিংকেও তাদের স্পোর্টস ড্রিংকের বিভিন্ন স্বাদ রয়েছে। প্রাইম এনার্জি ড্রিংকের মধ্যে রয়েছে ব্লু রাস্পবেরি, আইস পপ, লেমন লাইম, অরেঞ্জ ম্যাঙ্গো, স্ট্রবেরি ওয়াটারমেলন ও ট্রপিক্যাল পাঞ্চ।

## তথ্যসূত্র

বিষয়শ্রেণী:শক্তিবর্ধক পানীয়
বিষয়শ্রেণী:ব্রিটিশ পানীয় মার্কা
জিতু কমল

**জিতু কমল** একজন ভারতীয় টেলিভিশন এবং চলচ্চিত্র অভিনেতা। তিনি ২০২২ সালের সত্যজিৎ রায়ের উপর ভিত্তি করে নির্মিত অপরাজিত চলচ্চিত্রে অপরাজিত রায়ের ভূমিকা অভিনয়ের জন্য পরিচিত।

## চলচ্চিত্র

## টেলিভিশন

## ব্যক্তি জীবন
জিতু কমল ২০১৯ সালে নবনীতা দাস কে বিয়ে করেন।

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:কলকাতার অভিনেতা
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী